**Volebný poriadok pre voľby Rady školy**

Základnej školy s materskou školou, Komenského 3, 919 04 Smolenice

# konané dňa 12. 10. 2023

Tento volebný poriadok sa vydáva pre účely voľby členov do rady školy, ktorá sa ako orgán školskej samosprávy ustanovuje v zmysle Zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a riadi sa Vyhláškou MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov a VZN č. 1/2004 o určení školského obvodu Základnej školy s materskou školou Smolenice z dňa 31.4.2004.

# Časť I. Všeobecné ustanovenia

1. Voľby Rady školy (ďalej aj RŠ) vyhlasuje zriaďovateľ v súlade s Vyhláškou Ministerstva školstva SR 291/2004 z 15. apríla 2004, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov. Zriaďovateľ môže delegovať svojho zástupcu ako pozorovateľa volieb. Voľby sú všeobecné, rovné a tajné.
2. Riaditeľka školy zverejní na verejne prístupnom mieste v škole, na webovej stránke školy a prostredníctvom Edupage oznam o uskutočnení volieb. Oznam o dátume a mieste konania volieb a volebný poriadok musia byť zverejnené najneskôr 5 dní pred začiatkom volieb.

Voľby do RŠ sa uskutočnia:

* zástupcovia pedagogických zamestnancov MŠ dňa 12.10.2023 o 12,00 hod, v priestoroch MŠ
* zástupcovia pedagogických zamestnancov ZŠ dňa 12. 10. 2023 o 13,45 hod, v zborovni v ZŠ
* zástupca nepedagogických zamestnancov dňa 12. 10.2023 o 14,00 hod, v priestore kancelárie sekretariátu
* zástupcovia rodičov za MŠ dňa 12. 6.2023 od 6:30-8:00 hod v priestoroch ZŠ vo vestibule
* zástupcovia rodičov za ZŠ dňa 12.6.2023 o 6:30-8:00 hod v priestoroch ZŠ vo vestibule
1. RŠ má 11 členov a pozostáva z nasledujúcich zástupcov:
	1. dvaja zvolení zástupcovia pedagogických zamestnancov – 1 MŠ, 1 ZŠ ,
	2. jeden zvolený zástupca nepedagogických zamestnancov ZŠ a MŠ,
	3. štyria zvolení zástupcovia rodičov žiakov- 1 MŠ, 3 ZŠ (z toho 1 z Lošonca, 2 zo Smoleníc),

f) štyria delegovaní zástupcovia zriaďovateľa.

Členom rady školy nemôže byť riaditeľ alebo zástupca riaditeľa školy.

1. Oprávnenými voličmi pre voľbu členov RŠ sú všetci zamestnanci školy, ktorí majú so ZŠ uzatvorenú pracovnú zmluvu, a teda sú v pracovnom pomere ku dňu konania volieb a 1 z rodičov detí ZŠ s MŠ. Pri voľbe zástupcu rodičov do orgánu školskej samosprávy môžu rodičia uplatniť len jeden hlas bez rozdielu počtu ich detí v škole.
2. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezišla nadpolovičná väčšina oprávnených voličov, riaditeľkou poverený zástupca školy vyhlási opakovanú voľbu, pričom pri opakovaných voľbách nie je podmienkou účasť nadpolovičnej väčšiny oprávnených voličov.

# Časť II. Volebná komisia

1. Voľby do RŠ riadi volebná komisia (ďalej aj VK) menovaná riaditeľkou školy. Volebná komisia je trojčlenná, pričom jeden z jej troch členov je ustanovený za predsedu. Členom volebnej komisie môže byt iba ten, kto súhlasí so svojím členstvom vo VK. Žiadny člen volebnej komisie nemôže kandidovať vo voľbách, ktoré riadi.

Volebná komisia je zriadená s cieľom prípravy, organizácie, kontroly a vyhodnotenia volieb. Za jej činnosť je zodpovedný predseda VK.

1. Činnosť volebnej komisie pred konaním volieb:
	* skontroluje zverejnenie oznamu o konaní volieb a možnosti podávať návrhy na kandidátov do volieb RŠ v určenom termíne,
	* v spolupráci s riaditeľkou školy zistí počet oprávnených voličov,
	* v spolupráci s riaditeľkou školy zabezpečí vytlačenie zodpovedajúceho počtu hlasovacích lístkov pre jednotlivé voľby (Hlasovací lístok pre voľbu zástupcov pedagogických zamestnancov za ZŠ a za MŠ do Rady školy, Hlasovací lístok pre voľbu zástupcu nepedagogických zamestnancov do Rady školy , Hlasovací lístok pre voľby zástupcov rodičov žiakov za ZŠ (zvlášť pre Lošonec a pre Smolenice) a MŠ do Rady školy), ktoré budú obsahovať dátum konania volieb, informáciu o počet volených kandidátov, všeobecné pokyny k spôsobu voľby (označenie zakrúžkovaním) a očíslovaný zoznam navrhnutých kandidátov,
	* zabezpečí, že hlasovacie lístky budú opatrené vhodnými identifikačnými znakmi, t. j. názvom organizácie a odtlačkom pečiatky,
	* zabezpečí vytlačenie prezenčných listín pre jednotlivé voľby,
	* skontroluje pripravenosť volebných miestností a hlasovacej urny.
2. Činnosť volebnej komisie počas konania volieb:
	* na základe poverenia riaditeľkou školy predseda VK otvorí voľby a stanoví dĺžku trvania volieb, oboznámi voličov so spôsobom hlasovania a korektným označením voľby kandidáta,
	* pred vydaním hlasovacieho lístka voličovi zabezpečí jeho zapísanie do prezenčnej listiny (poradové číslo, meno a priezvisko, podpis),
	* pri voľbách zástupcov rodičov pripraví prezenčné listiny podľa jednotlivých tried,
	* zabezpečí, že vytlačené hlasovacie lístky, ktoré neboli vydané voličom so zapísaním voliča do prezenčnej listiny, budú preukázateľne vyradené z procesu volieb,
	* dohliada na transparentný priebeh volieb,
	* riešenie sporných prípadov je v kompetencii volebnej komisie.
3. Činnosť volebnej komisie po vykonaní volieb:
	* bezprostredne po ukončení volieb zistí počet odovzdaných hlasovacích lístkov,
	* sčíta platné hlasovacie lístky, pričom za platné hlasovacie lístky sa považujú tie, na ktorých je označený zakrúžkovaním určený alebo nižší počet kandidátov podľa jednotlivých častí tohto volebného poriadku; poškodený hlasovací lístok (roztrhnutý, popísaný, pokreslený, a pod.), ktorý spĺňa ostatné podmienky, je platný,
	* dopísaní kandidáti sa neberú do úvahy, ale ak hlasovací lístok spĺňa ostatné podmienky, je platný,
	* sčíta neplatné hlasovacie lístky, pričom hlasovací lístok je neplatný, ak je kandidát označený iným spôsobom ako zakrúžkovaním, alebo je zakrúžkovaný vyšší ako stanovený počet kandidátov,
	* vykoná sčítanie hlasov pre jednotlivých kandidátov,
	* pri sčítaní hlasovacích lístkov a hlasov sú prítomní len členovia VK,
	* v prípade rovnosti hlasov o členstve v rade školy rozhodne žrebovaním predseda VK za prítomnosti členov VK a riaditeľky školy
	* z priebehu volieb v každej skupine voličov zabezpečí vyhotovenie zápisnice, ktorú podpíšu všetci členovia VK a riaditeľka školy
	* Zápisnica obsahuje:
		+ označenie volieb,
		+ termín konania volieb,
		+ počet oprávnených voličov,
		+ počet zúčastnených voličov,
		+ zoznam všetkých navrhnutých kandidátov s uvedením počtu platných hlasov,
		+ zoznam zvolených členov RŠ,
		+ v prípade sporných situácií počas volieb ich stručnú charakteristiku a spôsob riešenia,
		+ prílohu tvoria prezenčné listiny voličov.
	* zápisnice z volieb spolu s prílohou a hlasovacími lístkami odovzdá predseda volebnej komisie riaditeľke školy bezprostredne po ukončení sčítania hlasov na archiváciu ,
4. VK oficiálne vyhlási výsledky volieb zverejnením v priestoroch ZŠ a následne publikovaním na webovej stránke školy a tým ukončí činnosť volebnej komisie.

# Časť III.

**Voľby zástupcov pedagogických zamestnancov**

zabezpečí zástupca poverený riaditeľkou školy v spolupráci s volebnou komisiou.

1. Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam všetkých pedagogických zamestnancov ZŠ, ktorí volebnej komisii neoznámia svoj nesúhlas s kandidatúrou.
2. Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam všetkých pedagogických zamestnancov MŠ, ktorí volebnej komisii neoznámia svoj nesúhlas s kandidatúrou
3. Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.
4. Každý oprávnený volič, pedagogický zamestnanec ZŠ, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta.
5. Každý oprávnený volič, pedagogický zamestnanec MŠ, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta.

Volebný lístok, ktorý je inak upravený, je neplatný.

1. Členom RŠ sa stávajú dvaja kandidáti s najvyšším počtom získaných hlasov, z toho jeden za pedagogických zamestnancov ZŠ a jeden za pedagogických zamestnancov MŠ. V prípade rovnakého počtu hlasov prvého, druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK a riaditeľky školy.
2. Ak zástupca pedagogických zamestnancov prestane byť zamestnancom školy, členom rady školy sa stáva ďalší pedagogický zamestnanec, ktorý vo voľbách získal najvyšší počet hlasov.

# Časť IV.

**Voľby zástupcu nepedagogických zamestnancov**

zabezpečí zástupca poverený riaditeľkou školy v spolupráci s volebnou komisiou:

1. Volebný lístok okrem všeobecných údajov a identifikačných znakov obsahuje v abecednom poradí očíslovaný zoznam všetkých nepedagogických zamestnancov ZŠ s MŠ, ktorí volebnej komisii neoznámia svoj nesúhlas s kandidatúrou.
2. Kandidátom na volebnom lístku nemôže byť člen volebnej komisie, nakoľko nemôže kandidovať vo voľbách, ktoré riadi.
3. Každý oprávnený volič, nepedagogický zamestnanec, môže na volebnom lístku z uvedených kandidátov vyznačiť zakrúžkovaním poradového čísla najviac 1 kandidáta uvedeného na volebnom lístku. Volebný lístok, ktorý je inak upravený, je neplatný.
4. Členom RŠ sa stáva jeden kandidát s najvyšším počtom získaných hlasov za nepedagogických zamestnancov. V prípade rovnakého počtu hlasov prvého, druhého a ďalších kandidátov v poradí rozhodne o členstve v rade školy žrebovaním predseda VK za prítomnosti členov VK a riaditeľky školy.
5. Ak zástupca nepedagogických zamestnancov prestane byť zamestnancom školy, členom rady školy sa stáva ďalší nepedagogický zamestnanec, ktorý vo voľbách získal najvyšší počet hlasov.

# Časť V.

**Voľby zástupcov rodičov**

zabezpečí zástupca poverený riaditeľkou školy v spolupráci s volebnou komisiou

1. Kandidáta na voleného člena RŠ môže po jeho písomnom súhlase navrhnúť ktorýkoľvek z voličov alebo kandidát sám môže oznámiť svoje rozhodnutie kandidovať do RŠ. Návrhy na kandidátov bolo možné predkladať na plenárnom RZ dňa 12.9.2023. Ak má záujem kandidovať rodič, ktorý sa nezúčastnil rodičovského združenia alebo dať návrh na kandidáta s jeho súhlasom iná osoba, je možné tak urobiť do 6.10. 2023 do 9:00 na sekretariáte Základnej školy s MŠ.
2. Volebná komisia prijíma návrhy na kandidátov, zostaví kandidátku, pripraví prezenčné listiny voličov zostavené podľa jednotlivých tried ZŠ a tried MŠ, vyhotoví volebný lístok , ktorý bude okrem všeobecných údajov a identifikačných znakov obsahovať očíslovaný zoznam navrhnutých kandidátov s uvedenou triedou ZŠ a MŠ, ktorú dieťa kandidáta navštevuje.
3. Každý volič – 1 žiaka ZŠ môže na volebnom lístku s kandidátmi zo Smoleníc vyznačiť zakrúžkovaním poradových čísel najviac dvoch kandidátov za rodičov žiakov ZŠ a na volebnom lístku s kandidátmi z Lošonca vyznačiť najviac jedného kandidáta. Každý volič- rodič žiaka MŠ môže zakrúžkovať jedného kandidáta za rodičov MŠ uvedených na volebnom lístku. Volebný lístok, ktorý je inak upravený, je neplatný.
4. Volebný lístok upravený podľa vlastnej vôle vhodí oprávnený volič osobne do urny umiestnenej vo vestibule školy.
5. Oprávnení voliči z radov rodičov si môžu uplatniť len jeden hlas bez rozdielu na počet detí v škole.
6. Členmi RŠ sa stávajú traja kandidáti podľa počtu získaných hlasov za rodičov žiakov ZŠ, pričom minimálne jeden musí byť z Lošonca a prvý kandidát podľa počtu hlasov za rodičov MŠ. . V prípade rovnakého počtu hlasov kandidátov v poradí o zvolení za člena RŠ za rodičov ZŠ alebo MŠ rozhodne žrebovaním predseda VK za prítomnosti členov VK ,riaditeľky školy a za prítomnosti zástupcu rodičov.
7. Ak dieťa zvoleného zástupcu rodičov prestane byť žiakom školy, členom rady školy sa stáva ďalší zvolený zástupca rodičov, ktorý vo voľbách získal najvyšší počet hlasov podľa kategórie MŠ, ZŠ .

# Časť VI. Záverečné ustanovenia

1. Zápisnice z volieb vyhotovené volebnou komisiou spolu s prílohou (prezenčnými listinami) a hlasovacími lístkami budú archivované v ZŠ s MŠ po celé funkčné obdobie rady školy.
2. Ustanovujúce zasadnutie RŠ zabezpečí riaditeľka ZŠ s MŠ v primeranom termíne od skončenia volieb.
3. Na ustanovujúcom zasadnutí RŠ si členovia spomedzi seba tajnou voľbou volia predsedu. Predseda je zvolený, ak získa nadpolovičnú väčšinu hlasov z počtu všetkých členov rady školy.
4. Z ustanovujúceho zasadnutia RŠ sa vyhotoví zápisnica, ktorá obsahuje najmä opis priebehu a výsledky volieb do RŠ, mená a priezviská členov RŠ, meno a priezvisko zvoleného predsedu RŠ a ďalšie skutočnosti týkajúce sa zasadnutia. Vyhotovenie zápisnice zabezpečí zvolený predseda RŠ v spolupráci s povereným zástupcom riaditeľa ZŠ, ktorí zápisnicu podpisujú.
5. Zápisnicu a prezenčné listiny z volieb do RŠ v dvoch vyhotoveniach je predseda RŠ povinný zaslať zriaďovateľovi najneskôr do siedmich dní od skončenia ustanovujúceho zasadnutia RŠ.
6. V prípade, ak niektorý z volených členov rady školy prestane spĺňať podmienky pre členstvo v rade školy, nastupuje do rady školy ďalší volený člen v poradí určenom vo voľbách v jednotlivých kategóriách.

V Smoleniciach 25.9.2023

Mgr.Magdaléna Eliášová, riaditeľka školy